ወጣቶችን ወደ ሥራ ለማስገባት መንግስት ከመደበው 10 ቢሊዮን ብር 5 ነጥብ 1 ቢሊዮኑ ሥራ ላይ እንዲውል ተደርጓል
በተለያዩ የሀገሪቱ ክፍሎች ወጣቶችን ወደ ሥራ ለማስገባት መንግስት ከመደበው 10 ቢሊዮን ብር ተዘዋዋሪ የገንዘብ ብድር 5 ነጥብ 1 ቢሊዮን ስራ ላይ መዋሉን የከተሞች የሥራ ዕድል ፈጠራና የምግብ ዋስትና ኤጀንሲ አስታወቀ።የኤጀንሲው የኢንተርፕራይዞች ልማት ምክትል ዋና ዳይሬክተር አቶ በቀለ መንግስቱ በድሬዳዋ ከተማ የወጣቶችን የሥራ እንቅስቃሴ ተዘዋውረው በተመለከቱበት ወቅት እንዳሉት፣ መንግስት 10 ቢሊዮን ብር ተዘዋዋሪ የገንዘብ ብድር መድቦ በሀገሪቱ የሚገኙ ሥራ አጥ ወጣቶችን ወደ ሥራ ለማስገባት የተቀናጀ እንቅስቃሴ በማድረግ ላይ ነው፡፡በመሆኑም በየክልሉ ከሚገኙ ተቋማት ጋር በመሆን በገጠርና በከተማ የሚገኙ ዕድሜያቸው ከ18 እስከ 24 ዓመት የሆኑ ወጣቶች አዋጭ በሆኑ የሥራ ዘርፎች ላይ ሥልጠና አግኝተውና ክትትልና ድጋፍ ተደርጎላቸው ወደ ሥራ እንዲገቡ መደረጉን ገልጸዋል።/ኢዜአ/